Ένα αντηλιακό είναι σχεδιασμένο για να προστατεύει από τις υπεριώδεις ακτίνες του ηλίου. Μάλιστα, φαίνεται πως επιτυγχάνει τον σκοπό του, καθώς μπλοκάρει σχεδόν το μεγαλύτερο μέρος της ηλιακής ακτινοβολίας.
Όμως, την ίδια στιγμή, η ακτινοβολία που εμποδίζουν τα αντηλιακά είναι απαραίτητη για τη διαδικασία της σύνθεσης της βιταμίνης D. Συνεπώς, υπάρχει πάντα η πιθανότητα να μην παραχθεί επαρκής ποσότητα D3 για να καλυφθούν οι ανάγκες του οργανισμού, με αυτή την τόσο σημαντική βιταμίνη.
Γιατί όμως το πρόβλημα με τα χαμηλά επίπεδα βιταμίνης D3 επιτείνεται ακόμη περισσότερο κατά τους καλοκαιρινούς μήνες;
Αυτό πιθανόν να οφείλεται και στην έντονη εφίδρωση λόγω αυξημένων θερμοκρασιών και την απώλεια σημαντικών ηλεκτρολυτών μεταξύ των οποίων το Μαγνήσιο. Πιο συγκεκριμένα, για να κυκλοφορήσει στο αίμα η βιταμίνη D3, είναι απαραίτητο να συνδεθεί με μια ειδική σφαιρίνη μεταφοράς την D-Binding Protein (DBP).
Η αποτελεσματικότητά της φαίνεται ότι εξαρτάται άμεσα από το μαγνήσιο, καθώς όσο περισσότερο μαγνήσιο υπάρχει, τόσο μεγαλύτερη είναι η παραγωγή της. Άρα πρακτικά, χωρίς μαγνήσιο δεν υπάρχει η δραστική μορφή της βιταμίνης D.